

 **GRADSKO VIJEĆE**

KLASA: 334-03/16-01/03 ***P R I J E D L O G***

URBROJ: 2186/18-02/1-19-155

U Ludbregu, 31. siječnja 2019. godine

Temeljem članka 35. Zakona o lokalnoj i područnoj (regionalnoj) samoupravi (NN br.33/01,60/01 – *vjerodostojno tumačenje*, 129/05, 109/07, 125/08, 36/09, 150/11, 144/12. 19/13 – *pročišćeni tekst*, 137/15, 123/17) i članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13 – *pročišćeni tekst, 12/18, 55/18-pročišćeni tekst*), Gradsko vijeće Grada Ludbrega, na 12. sjednici održanoj 31. siječnja 2019. godine, donosi

**O D L U K U**

**o usvajanju Strategije razvoja poduzetništva Grada Ludbrega za razdoblje 2018. do 2023. godine**

Članak 1.

Ovom odlukom usvaja se Strategija razvoja poduzetništva Grada Ludbrega za razdoblje 2018. do 2023. godine.

Članak 2.

Osnovni cilj strategije jest predstaviti postojeće stanje poduzetništva na području grada Ludbrega te predstaviti mjere i rješenja čijom će se implementacijom nastaviti daljnjih razvoj i poticanje poduzetništva grada Ludbrega. Strategija razvoja poduzetništva Grada Ludbrega izrađuje se i provodi s ciljem jačanja poduzetničkog potencijala, poticanja inovativnog proizvodnog procesa, povoljnog poslovnog okruženja.

Članak 3.

 Ova Odluka stupa na snagu prvog dana od dana objave u „Službenom vjesniku Varaždinske županije“.

 Predsjednik Gradskog vijeća:

 Antun Šimić

OBRAZLOŽENJE PRIJEDLOGA ODLUKE

**o usvajanju Strategije razvoja poduzetništva Grada Ludbrega za razdoblje 2018. do 2023. godine**

Grad Ludbreg je u sklopu projekta "Development of strategic cross-border cooperation between Letenye, Ludbreg and Prelog" (DESCO), sufinanciranog iz programa Europske teritorijalne suradnje Interreg V-A Mađarska-Hrvatska 2014.-2020. pristupio izradi Strategije razvoja poduzetništva Grada Ludbrega za razdoblje 2018. do 2023. godine. Strategija razvoja poduzetništva Grada Ludbrega izrađuje se i provodi s ciljem jačanja poduzetničkog potencijala koji se temelji na inovativnom proizvodnom procesu, povoljnom poslovnom okruženju, a sve s ciljem dostizanja najviših EU standarda. Jedna od faza izrade strategije je provedba postupka javne rasprave te obrada podataka s ciljem dobivanja povratnih informacija o stavovima građana.

Razlozi za donošenje Strategije su odnose se na evidentiranje postojećih nedostataka u sektoru poduzetništva, ispitivanje stavova, mišljenja i potreba poduzetnika oko uvođenja pametnih rješenja, postojećih prepreka te njihovih potreba u poslovanju, povećanje efikasnosti usluga koje grad kao jedinica lokalne samouprave pruža spram poduzetnicima, osiguravanje primjene informacijsko-komunikacijske tehnologije i poboljšanje kvalitete života građana i privlačnosti Grada Ludbrega za sve zainteresirane.

Ciljevi koji se trebaju ostvariti ovom Strategijom su prije svega dinamičan ekonomski razvoj grada Ludbrega kroz jačanje konkurentnosti malog i srednjeg poduzetništva, uvođenje tehnoloških rješenja u sektor poduzetništva i promocija poduzetništva, povećanje efikasnosti gradske uprave, poboljšanje poduzetničkih vještina, izrađena paleta sustavnih i obuhvatnih pametnih rješenja i mjera, povećanje dodane vrijednosti malih i srednjih poduzeća, stvaranje podloge za pripremu i apliciranje projekata prema EU i drugim fondovima i stvaranje podloge za razvoj koordinirane, sustavne i strateški usmjerene suradnje na lokalnoj, regionalnoj i državnoj razini, s partnerima iz drugih jedinica lokalne i područne (regionalne) samouprave iz Hrvatske i inozemstva.

Strategija razvoja poduzetništva Grada Ludbrega za razdoblje 2018. do 2023. godine bit će strateški dokument kojim će se utvrditi srednjoročni i dugoročni razvoj poduzetništva na području Grada Ludbrega, vizija, misija, ciljevi, mjere i planirani projekti razvoja. Također, izrađena strategija predstavljat će kvalitativni i kvantitativni pomak u odnosu na postojeće stanje, ostvarenje nove faze razvoja i uvođenja novih metoda, a što će u konačnici rezultirati povećanjem kvalitete usluga koje se pružaju poduzetnicima od strane uključenih institucija.

Obzirom na sve navedeno predlaže se Gradskom vijeću usvajanje ove Odluke u predloženom tekstu.